શ્રીનગરઃ જમ્મૂ-કાશ્મીરમાં એક વધુ જવાનની અપહરણ બાદ હત્યા કરી દેવામાં આવી છે. રજાઓ પર રહેલા જમ્મૂ-કાશ્મીર પોલીસના કોન્સ્ટેબલ સલીમ શાહનું દક્ષિણ કાશ્મીરના કુલગામમાં તેમના ઘર પાસેથી અપહરણ કરાયું હતું. શનિવારે સાંજે તેમનો ગોળીઓથી વિંધાયેલો શબ કુલગામમાંથી મળ્યો. આ વાતની પુષ્ટિ જમ્મૂ-કાશ્મીર પોલીસે કરે છે. એવી આશંકા છે કે આતંકીઓએ અપહરણ કર્યા બાદ સલીનની હત્યા કરી નાખી. આ પહેલા પણ આતંકીઓ બે જવાન ઔરંગજેબ અને જાવેદ ડારનું અપહરણ કરી હત્યા કરી ચૂક્યા છે.